  Руслан Нуриахметов Майя Бывальцева 18-тӥ толшорлы Удмуртиын коронавирусэн черлан 209 выль учыръёсты пусйизы. Висьыны усемъёс пӧлын 20 пиналъёс но 65 арессэс ортчем 41 арлыдоос. Со сярысь элькунысь оператвиной штаб ивортӥз.  Диагноззы Ижкарын 124 улӥсьёслэн зэмаз, Воткаын – 21, Дэри ёросын – 10, Шаркан ёросын – тямыс, Алнаш, Сьӧлта ёросъёсын – быдэн сизьым, Кизнер ёросын но Можгаын – быдэн вить, Сарапулын, Балезино ёросын – быдэн ньыль, Сюмси ёросын, Глазкарын – быдэн куинь, Вотка, Пичи Пурга, Якшур-Бӧдья ёросъёсын – быдэн кык, Камабарка, Яр ёросъёсын – быдэн одӥг муртлэн. 340 адями йӧназ. Куинь мурт улонысь кошкиз. Воргоронлы 81 арес вал, кышномуртъёслы – 72 но 98 арес. 18-тӥ толшорлы Удмуртиын коронавирусэн черлан 80 сюрс 631 учыръёс лабораториосын зэматэмын. 71 сюрс 380 адями йӧназ, 3 сюрс 462 мурт улонысь кошкиз. Та дыре 106 висисьёслэн тазалыксы секыт лыдъяське. Берло нунал ӵоже коронавируслы 3 сюрс 187 эскеронъёс ортчытӥзы. Коронавируслэсь прививка 676 сюрс 617 адями пуктӥз, со пӧлысь 529 сюрс 30 мурт кык компонентэн. «Спутник Лайт» вакцинаез 116 сюрс 587 адямилы пуктӥзы. Тегъёс: Тазалык висён коронавирус Ижкар Удмуртия  